LATVIJAS REPUBLIKAS MINISTRU KABINETS

2017. gada \_\_\_\_. \_\_\_\_\_\_\_\_\_\_ Rīkojums Nr.\_\_\_\_\_

Rīgā (prot. Nr.\_\_\_\_\_. §)

**Par telpu Krustabaznīcas ielā 9, Rīgā nodošanu bezatlīdzības lietošanā**

**biedrībai “Brāļu kapu komiteja”**

1. Saskaņā ar Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 5. punktu un 5. panta ceturto daļu un lai turpinātu likuma “Par Latvijas Republikas valdības un Krievijas Federācijas valdības vienošanos par Latvijas apbedījumu statusu Krievijas Federācijas teritorijā un Krievijas apbedījumu statusu Latvijas Republikas teritorijā” 2.1 pantā noteikto uzdevumu izpildi, Aizsardzības ministrijai nodot biedrībai “Brāļu kapu komiteja” (reģistrācijas Nr. 40008004852, juridiskā adrese – Krustabaznīcas iela 9, Rīga) bezatlīdzības lietošanā telpas Nr. 34, 35, 36 un daļu no telpas Nr. 37 Krustabaznīcas ielā 9, Rīgā (būves kadastra apzīmējums 01000910090001, telpu grupas kadastra apzīmējums 01000910090001002) ar kopējo platību 66,57 m2.
2. Šā rīkojuma 1. punktā minēto telpu bilances vērtība uz 2017. gada 1. janvāri ir 16 829,67 *euro*.
3. Nodot šā rīkojuma 1. punktā minētās telpas bezatlīdzības lietošanā biedrībai “Brāļu kapu komiteja” uz nenoteiktu termiņu, bet ne ilgāku par spēkā esošo 2010. gada 10. decembrī starp Aizsardzības ministriju un biedrību “Brāļu kapu komiteja” noslēgto deleģēšanas līgumu par likuma “Par Latvijas Republikas valdības un Krievijas Federācijas valdības vienošanos par Latvijas apbedījumu statusu Krievijas Federācijas teritorijā un Krievijas apbedījumu statusu Latvijas Republikas teritorijā” 2.1 pantā noteikto uzdevumu izpildi.
4. Aizsardzības ministrijai noslēgt līgumu par šā rīkojuma 1. punktā minēto telpu nodošanu bezatlīdzības lietošanā (turpmāk – līgums).
5. Aizsardzības ministrijai līgumā iekļaut šādus noteikumus:
   1. telpas biedrībai “Brāļu kapu komiteja” tiek nodotas bezatlīdzības lietošanā, lai nodrošinātu šā rīkojuma 3. punktā minētajā deleģēšanas līgumā iekļauto uzdevumu izpildi;
   2. biedrība “Brāļu kapu komiteja” šā rīkojuma 1. punktā minētās telpas nodod Aizsardzības ministrijai un līgums tiek izbeigts, ja tiek izbeigts šā rīkojuma 3. punktā minētais deleģēšanas līgums;
   3. biedrība “Brāļu kapu komiteja” par saviem līdzekļiem norēķinās par saņemtajiem komunālajiem pakalpojumiem, nodrošina telpu uzkopšanu un proporcionāli atlīdzina nekustamā īpašuma nodokli;
   4. Aizsardzības ministrijai ir tiesības, rakstiski informējot biedrību “Brāļu kapu komiteja”, vienpusēji atkāpties no līguma, ja:

5.4.1. bezatlīdzības lietošanā nodotās telpas netiek izmantotas atbilstoši nodošanas mērķim;

5.4.2. bezatlīdzības lietošanā nodotās telpas neparedzētu apstākļu dēļ Aizsardzības ministrijai ir nepieciešamas savām vajadzībām.

Ministru prezidents M. Kučinskis

Aizsardzības ministrs R. Bergmanis

Iesniedzējs:

Aizsardzības ministrs R. Bergmanis

Vīza: Valsts sekretārs J. Garisons

07.02.2017 12:38

377

I. Buda, tālr. 67335031

Inara.Buda@mod.gov.lv